*Παναγιώτης Μέγας, Θρησκευτικά ΘΕ 1 ΔΡ 6 Α’2*

**Η επιστολή του Πλινίου προς τον αυτοκράτορα Τραϊανό**

 Ο Πλινίος, διοικητής της Βυθινίας γράφει την επιστολή στον αυτοκράτορα Τραϊανό για να του επισημάνει το πρόβλημά του με τους Χριστιανούς.

 Το πρόβλημα του Πλινίου ήταν ότι είχε ανώνυμες καταγγελίες για πολλούς Χριστιανούς, οι οποίοι όμως όταν ανακρίνονταν υποστήριζαν ότι δεν ήταν Χριστιανοί, ή ότι υπήρξαν κάποτε αλλά δεν ήταν πια. Και φυσικά δεν είχε καμία άλλη μαρτυρία για να τους καταδικάσει.

 Μάλιστα οι Χριστιανοί διαβεβαίωναν πως όλη τους η αμαρτία ήταν πως μαζεύονταν κάποια πρωινά και έκαναν προσευχή στον Χριστό. Εκεί υποχρεώνονταν να ορκιστούν όχι στη διάπραξη κάποιου εγκλήματος, αλλά στο να μην κάνουν ληστείες, κλοπές, μοιχείες, να μην παραβαίνουν τις υποσχέσεις τους και να μην απαρνούνται όταν τους καλεί κάποιος.

 Αυτή η επιστολή έγινε και η αφορμή να μη γίνεται αυτεπάγγελτα η καταδίωξη των Χριστιανών από τις κρατικές αρχές, αλλά μόνο ύστερα από ενυπόγραφη καταγγελία των πολιτών.